Ο **ΣΚΑΪ** είναι ελληνικός ιδιωτικός τηλεοπτικός σταθμός πανελλαδικής εμβέλειας, με έδρα το Νέο Φάληρο. Λειτούργησε για πρώτη φορά το 1993 μέχρι το 1999, οπότε και πωλήθηκε και μετονομάστηκε στον Alpha. Επανήλθε το 2006, με πρόγραμμα προσανατολισμένο στις ξένες σειρές, στα ντοκιμαντέρ και στα δελτία ειδήσεων.

Ιστορία
-------

Η τηλεόραση του ΣΚΑΪ ξεκίνησε να εκπέμπει για πρώτη φορά την Τρίτη 21 Σεπτεμβρίου 1993, με έμφαση στην ενημέρωση και στα αθλητικά. Ο ΣΚΑΪ θεωρήθηκε, εκείνη την εποχή, ότι ήταν η συνέχεια του τοπικής εμβέλειας συνδρομητικού δημοτικού καναλιού TV Plus, καθώς το πρώτο εξέπεμψε από τους 33 UHF όπου λειτουργούσε το δεύτερο, κάτι που στην πραγματικότητα, δεν ισχύει, επειδή είχε διαφορετική άδεια, ενώ βγήκε ξαφνικά από την συχνότητα του, χωρίς να πάρει τον πρώτο χρόνο άδεια λειτουργίας.

Το 1995 οι θεαματικότητες του ΣΚΑΪ, έπεσαν αισθητά και έγινε, τελικά ο τέταρτος σε τηλεθέαση, ενώ παράλληλα, ο σταθμός μείωσε υπερβολικά την διαφημιστική του δαπάνη, οδηγώντας τον γρήγορα, στα οικονομικά προβλήματα, τα οποία τη διετία 1996-1997 γιγαντώθηκαν αισθητά, με αποτέλεσμα να πουληθεί το κανάλι και να μετατραπεί στον σημερινό Alpha.

Από τα τέλη Δεκεμβρίου του 1998 έως τον Σεπτέμβριο του 1999 και ενώ ο σταθμός είχε ήδη πωληθεί, συνέβαιναν σταδιακές αλλαγές στο όνομά του (από το ελληνικό ΣΚΑΪ σε λατινική μεταγραφή Skai και μετέπειτα για μικρό διάστημα σε Alpha Sky για να γίνει το οριστικό σημερινό σκέτο Alpha), στο πρόγραμμά του και κατά συνέπεια στο λογότυπο.

Ωστόσο την 1η Απριλίου 2006, ο ΣΚΑΪ ξεκίνησε εκ νέου να εκπέμπει μετά από επτά χρόνια απουσίας από τους τηλεοπτικούς δέκτες, αντικαθιστώντας το Seven το οποίο κατείχε άδεια πανελλαδικής εμβέλειας και ενημερωτικού χαρακτήρα από το 1999 σε αντίθεση με την συχνότητα του Smart που ήταν περιφερειακής εμβέλειας για την Αττική και μη ενημερωτικού - ψυχαγωγικού χαρακτήρα και από την οποία ήταν αρχικά προγραμματισμένο να εκπέμψει.

Διάγραμμα με τα γεγονότα
Το κτήριο 6 ώρες μετά την επίθεση
Τα ξημερώματα της 2ας Σεπτεμβρίου 2016, ανακοινώθηκαν οι εταιρείες που κατάφεραν να πάρουν τις τέσσερις άδειες, με πρώτο τον ΣΚΑΪ δεσμευόμενος να καταβάλλει το ποσό των €43.600.000. Ωστόσο, ο διαγωνισμός για τις άδειες κρίθηκε αντισυνταγματικός από το ΣτΕ στις 26 Οκτωβρίου 2016. Στον νέο διαγωνισμό έλαβε άδεια για 35 εκ. ευρώ.

Τα ξημερώματα της 17ης Δεκεμβρίου 2018, εκρηκτικός μηχανισμός έπληξε το κτίριο όπου στεγάζονται τα κεντρικά γραφεία του ομίλου *ΣΚΑΪ* και της εφημερίδας *Η Καθημερινή*. Προηγήθηκε προειδοποιητικό τηλεφώνημα στα γραφεία της ενημερωτικής ιστοσελίδας *zougla.gr* και του τηλεοπτικού σταθμού *ΑΝΤ1*.

Κατά τις πρώτες πρωινές ώρες της 13ης Μαρτίου 2021 άγνωστοι πραγματοποίησαν επίθεση με βόμβες μολότοφ στο κτίριο του ομίλου. Το γεγονός καταδικάστηκε από τον πολιτικό κόσμο και χαρακτηρίστηκε ως επίθεση στην ελευθεροτυπία.

Πρόγραμμα
---------

Ο πρώτος τηλεοπτικός ΣΚΑΪ είχε μια εντελώς διαφορετική προοπτική στο πρόγραμμα δημιουργώντας ένα πιο γενικό προφίλ, και σύντομα κατάφερε να γίνει ένα από τα τρία κορυφαία κανάλια στην Ελλάδα. Τον επόμενο χρόνο (1994) άρχισε να προβάλλει και δικές του ελληνικές σειρές που δεν διακρίθηκαν αισθητά στους πίνακες τηλεθέασης και κόπηκαν ύστερα από μικρό αριθμό επεισοδίων. Σταδιακά πάντως ο σταθμός έκανε στροφή στην ενημέρωση, λανσάροντας πρώτος στην Ελλάδα, τα πολύωρα δελτία ειδήσεων με τα τηλεπαράθυρα, ενώ αντίστοιχα άρχισε να ανταλλάζει οικογενειακά και παιδικά προγράμματα με το Star Channel.

Ο τωρινός ΣΚΑΪ ξεκίνησε με διαφορετική συνταγή από την παλιά του μεταδίδοντας ξένα προγράμματα (με γνωστότερα στο ελληνικό κοινό τα *Χαβάη Πέντε-0*, *CSI: Νέα Υόρκη*, *The Oprah Winfrey Show* και *Το κάστρο του Τακέσι*), ντοκιμαντέρ για την φύση, την οικολογία και τα ζώα και δελτία ειδήσεων (τόσο τα δικά του, όσο και του BBC) κάτι που με τα χρόνια χάθηκε, καθώς επανήλθε τη διετία 2011-2012, στην παλιά συνταγή, προκειμένου να γίνει ανταγωνίσιμος στα υπόλοιπα μεγάλα ελληνικά ιδιωτικά κανάλια, ειδικότερα στα άλλοτε αντίπαλα Mega και ΑΝΤ1, ενώ ο σταθμός, εκείνη την εποχή, ανέβασε θεαματικότητα και χάρις στο οριστικό κλείσιμο του Alter, από τον οποίο πολλοί εργαζόμενοι του έκαναν μεταγραφή στο ΣΚΑΪ, το οποίο στράφηκε στα δελτία ειδήσεων, στις ελληνικές σειρές (ειδικότερα από το 2016 και ύστερα, όταν αποφάσισε να μπει δυναμικά στην μυθοπλασία), τα τηλεπαιχνίδια, τις ψυχαγωγικές εκπομπές, στις οποίες έγινε ανταγωνίσιμος περισσότερο με τα μικρότερα ιδιωτικά κανάλια, καθώς και στις εκπομπές reality, από το 2017 και μετά, τα οποία τελικά έγιναν συνώνυμα με τον σταθμό, ο οποίος απέκτησε αρνητικές κριτικές. Αντίστοιχα ο σταθμός στράφηκε τα τελευταία χρόνια και στις τούρκικες σειρές, ενώ σε μικρό βαθμό επέστρεψαν τα ντοκιμαντέρ.

Κριτική, εμπάργκο του ΣΥΡΙΖΑ, κυρώσεις και εμπάργκο του ΚΚΕ
-----------------------------------------------------------

Έντονη κριτική ασκήθηκε κατά του ΣΚΑΪ, κατά τη διάρκεια της πρώτης περιόδου της λειτουργίας του, για το χειρισμό της υπόθεσης Ματέι, από τον τότε παρουσιαστή του δελτίου ειδήσεων, Νίκο Ευαγγελάτο, ενώ σταδιακά τάχθηκε εναντίον της κυβέρνησης Κωνσταντίνου Μητσοτάκη, ενώ σε συνέντευξή του ο Αριστείδης Αλαφούζος δήλωσε ότι οι σχέσεις τους χάλασαν διότι ο τελευταίος μετά τις εκλογές "συνεχώς ζητούσε ποσά".

Όσον αφορά τη δεύτερη περίοδο λειτουργίας του, στις 5 Ιουλίου 2015, ο ΣΥΡΙΖΑ εξέδωσε ανακοίνωση με την οποία γνωστοποίησε την απόφαση του κόμματος να μην συμμετέχει στις ενημερωτικές εκπομπές του τηλεοπτικού σταθμού ΣΚΑΪ, ημέρα διεξαγωγής του δημοψηφίσματος του 2015, καθώς και την επόμενη, κατηγορώντας το σταθμό για παραβίαση της εκλογικής νομοθεσίας επειδή την προηγούμενη ημέρα του δημοψηφίσματος προέβαλε ενημερωτικές εκπομπές με εκπροσώπους του «ΝΑΙ».

Με την υπ’ αριθμ. 4/2016 του Πρωτοβαθμίου Πειθαρχικού Συμβουλίου της ΕΣΗΕΑ επιβλήθηκε προσωρινή διαγραφή 6 μηνών, 1 έτους και 18 μηνών αντίστοιχα από τα μητρώα της στον Νίκο Κονιτόπουλο, αρχισυντάκτη της εκπομπής του Κωνσταντίνου Μπογδάνου, στον δημοσιογράφο του ΣΚΑΪ Άρη Πορτοσάλτε και στον διευθυντή ειδήσεων του ΣΚΑΪ Σταμάτη Μαλέλη καθώς κρίθηκε ότι παραβίασαν το άρθρο 7, παρ. 1, εδάφιο α’ του Καταστατικού (που προβλέπει ότι «τα μέλη της ΕΣΗΕΑ οφείλουν να ασκούν τη δημοσιογραφία ευσυνείδητα και με καλή πίστη, να τηρούν την επαγγελματική αλληλεγγύη και να δείχνουν διαγωγή, συμπεριφορά και ήθος ανάλογες με το λειτούργημα που ασκούν») και το άρθρο 1, παρ. 1, του Κώδικα Αρχών Δεοντολογίας και το εδάφιο δ' του ιδίου άρθρου με τη στάση τους πριν το δημοψήφισμα του 2015.

Η απόφαση αυτή ανατράπηκε με την υπ’ αριθ. 3/2016 απόφαση του Δευτεροβάθμιου Πειθαρχικού Συμβουλίου της ΕΣΗΕΑ με την οποία οι τρεις προαναφερθέντες κρίθηκαν ως πειθαρχικά μη ελεγκτέοι διότι δεν είχαν παραβιάσει το καταστατικό της ΕΣΗΕΑ.

Στα τέλη Ιουλίου του 2018, μετά την πυρκαγιά στο Μάτι, που είχε ως αποτέλεσμα τον θάνατο εκατό ανθρώπων, με αφορμή αναφορά δημοσιογράφου του ΣΚΑΪ ότι ο Πρωθυπουργός Αλέξης Τσίπρας σκόπευε να προχωρήσει στην αποπομπή του αρχηγού της ΕΛΑΣ και του διοικητή της Πυροσβεστικής, το Γραφείο Τύπου του ΣΥΡΙΖΑ εξέδωσε ανακοίνωση στην οποία γνωστοποιήθηκε η απόφαση του κόμματος, τα στελέχη του και οι βουλευτές του να μη συμμετέχουν πλέον σε εκπομπές του τηλεοπτικού και ραδιοφωνικού ΣΚΑΪ.

Στις 10 Μαρτίου του 2021, το ΚΚΕ προχώρησε στην απόφαση να μην συμμετάσχουν οι πολιτικοί του σε ενημερωτικές εκπομπές του ΣΚΑΪ. Αιτία ήταν η αφαίρεση του λόγου από τη βουλευτή Λιάνα Κανέλλη που αναφερόμενη σε βίντεο κατά την διάρκεια των επεισοδίων που ακολούθησαν μετά την διαδήλωση πολιτών στη Νέα Σμύρνη, μετέφερε επί λέξει κάλεσμα αστυνομικού σε συναδέλφους για επίθεση κατά των διαδηλωτών, το οποίο περιείχε υβριστικό χαρακτηρισμό. Σύμφωνα με το ΚΚΕ η απόφαση ελήφθη εξαιτίας της γενικότερης λογοκρισίας σε καλεσμένους.

Τεχνολογία
----------

Ο νέος ΣΚΑΪ χρησιμοποιεί το σύστημα μετάδοσης του δικτύου SONAPS το οποίο είναι κατασκευασμένο από την Sony και εγκατεστημένο από την Βρετανική εταιρεία *VSC Design*. Ήταν επίσης ο πρώτος τηλεοπτικός σταθμός στην Ελλάδα που μετέδωσε το πλήρες πρόγραμμά του σε αναλογία απεικόνισης 16:9. Αρχικά, από τον Απρίλιο του 2006 που ξεκίνησε μέχρι και το Σεπτέμβριο του 2006, μετέδιδε το πρόγραμμά του σε αναλογία απεικόνισης 4:3.

Εκπομπή σήματος
---------------

Η τηλεόραση του ΣΚΑΪ αναμεταδίδεται ψηφιακά από την πλατφόρμα ελεύθερης λήψης της Digea από τις 24 Σεπτεμβρίου 2009. Ξεκίνησε να μεταδίδεται στην συνδρομητική πλατφόρμα της NOVA από τις 6 Σεπτεμβρίου του 2007 και της COSMOTE TV από τον Μάρτιο του 2012.

ΣΚΑΪ HD
-------

Τον Αύγουστο του 2014, ανακοινώθηκε η υψηλής ευκρίνειας ελεύθερη επίγεια εκπομπή του καναλιού, η οποία αναμενόταν αρχικά για τις αρχές του 2015, ενώ ξεκίνησε τελικά το Σάββατο 27 Φεβρουαρίου 2016 με ανάλυση 1080i.

Μετάδοση στο εξωτερικό
----------------------

Το 2013, ο ΣΚΑΪ επέκτεινε τις υπηρεσίες του στη Βόρεια Αμερική, συνάπτοντας συμφωνίες προμήθειας προγραμμάτων με τοπικούς φορείς, ξεκινώντας στις Ηνωμένες Πολιτείες Αμερικής μέσω του *New Greek TV* που είναι διαθέσιμο στις πλατφόρμες *Bell Fibe TV*, *RCN* και *Spectrum*. Στις 12 Δεκεμβρίου 2013, ο ΣΚΑΪ ξεκίνησε να εκπέμπει στην *Bell Fibe TV* στον Καναδά το σήμα του οποίου διανέμεται από την *Ethnic Channels Group*.

Λογότυπα
--------

|  |  |  |  |  |
| --- | --- | --- | --- | --- |
| 23.09.2006 - 09.08.2009 | 09.08.2009 - 10.09.2018 (SD) | 27.02.2016 - 10.09.2018 (HD) | 10.09.2018 - σήμερα (SD) | 10.09.2018 - σήμερα (HD) |

Δείτε επίσης
------------

* ΣΚΑΪ
* ΣΚΑΪ 100.3

Παραπομπές
----------

1. ↑  «Εβδομαδιαία μερίδια σταθμών». *arianna.gr*.
2. ↑  «Έναρξη τηλεοπτικού σταθμού ΣΚΑΪ 21-09-1993 (τα πρώτα έξι λεπτά λειτουργίας)». *YouTube*.
3. ↑  «ΣΚΑΪ: Χρώμα και τρισδιάστατη κίνηση στο νέο λογότυπο του σταθμού μετά από 9 χρόνια». *gossip-tv.gr*.
4. ↑  «Επανέναρξη τηλεοπτικού σταθμού ΣΚΑΪ 01-04-2006 (τα πρώτα 15 λεπτά επαναλειτουργίας)». *YouTube*.
5. ↑  «Οι προσφορές των 4 εταιρειών για τις άδειες». *typologies.gr*. 2 Σεπτεμβρίου 2016. Αρχειοθετήθηκε από το πρωτότυπο στις 2016-09-05.. Ανακτήθηκε στις 2 Σεπτεμβρίου 2016.
6. ↑  «Τηλεοπτικές άδειες: Αυτοί είναι οι νέοι καναλάρχες». *newsbomb.gr*. 2 Σεπτεμβρίου 2016.. Ανακτήθηκε στις 2 Σεπτεμβρίου 2016.
7. ↑  «Τηλεοπτικές άδειες: Το ΣτΕ έκρινε αντισυνταγματικό το άρθρο 2Α του νόμου Παππά». *newsbomb.gr*. 27 Οκτωβρίου 2016.. Ανακτήθηκε στις 27 Οκτωβρίου 2016.
8. ↑  «Greece court cancels TV license overhaul; blow to government». *Associated Press*. 27 Οκτωβρίου 2016. Αρχειοθετήθηκε από το πρωτότυπο στις 2020-11-25.. Ανακτήθηκε στις 26 Οκτωβρίου 2016.
9. ↑  Μπέσκος, Σωτήρης (2016-10-04). «ΕΣΡ: Το 2018 ο διαγωνισμός για τις τηλεοπτικές άδειες με τίμημα 35 εκατομμύρια ευρώ». *dnews.gr*.. Ανακτήθηκε στις 2016-10-04.
10. ↑  Σιάρκος, Μάκης (2018-06-27). «Πέντε οι τελικοί υπερθεματιστές - Ποια η επόμενη μέρα για τις τηλεοπτικές άδειες». *dnews.gr*.. Ανακτήθηκε στις 2018-07-05.
11. ↑  «Απόφαση και Πρακτικά Προεπιλογής 61/2018» (PDF). Εθνικό Συμβούλιο Ραδιοτηλεόρασης. 2 Μαΐου 2018. Ανακτήθηκε στις 10 Μαΐου 2018.
12. ↑  «Απόφαση Οριστικής Προεπιλογής Υποψηφίων Παρόχων 63/2018» (PDF). Εθνικό Συμβούλιο Ραδιοτηλεόρασης. 18 Ιουνίου 2018. Ανακτήθηκε στις 18 Ιουνίου 2018.
13. ↑  «Απόφαση και Πρακτικά Οριστικής Ανακήρυξης Αδειούχων 101/2018» (PDF). Εθνικό Συμβούλιο Ραδιοτηλεόρασης. 5 Σεπτεμβρίου 2018. Ανακτήθηκε στις 5 Σεπτεμβρίου 2018.
14. ↑  «Απόφαση και Πρακτικά Χορήγησης Άδειας Παρόχου Περιεχομένου 104/2018» (PDF). Εθνικό Συμβούλιο Ραδιοτηλεόρασης. 27 Σεπτεμβρίου 2018. Ανακτήθηκε στις 27 Σεπτεμβρίου 2018.
15. ↑  Τρομοκρατική επίθεση στον ΣΚΑΪ: Εργαζόμενοι του σταθμού μιλούν στο ΑΠΕ-ΜΠΕ, *ΑΠΕ-ΜΠΕ* 17/12/2018. Ανακτήθηκε στις 17/12/2018.
16. ↑  «Καθημερινή»: Η τρομοκρατική επίθεση δεν θα κάμψει κανέναν, *ΑΠΕ-ΜΠΕ* 17/12/2018. Ανακτήθηκε στις 17/12/2018.
17. ↑  Εξερράγη βόμβα μεγάλης ισχύος στον ΣΚΑΪ, *zougla.gr* 17/12/2018. Ανακτήθηκε στις 17/12/2018.
18. ↑  Ομόθυμη καταδίκη κι ερωτήματα για την βόμβα στον ΣΚΑΙ, *ANT1 News* 17/12/2018. Ανακτήθηκε στις 17/12/2018.
19. ↑  «Επίθεση με μολότοφ τη νύχτα στις εγκαταστάσεις του ΣΚΑΪ». Η Ναυτεμπορική. 2021-03-13.. Ανακτήθηκε στις 2021-03-14.
20. ↑  «Ο πολιτικός κόσμος καταδικάζει την επίθεση στον ΣΚΑΪ». Η Ναυτεμπορική. 2021-03-13.. Ανακτήθηκε στις 2021-03-14.
21. ↑  «Ο ΣΚΑΪ του 2006 και ο ΣΚΑΪ του 2021». e-tetRadio.gr. 1 Απριλίου 2021.
22. ↑  Η φιλία με τον Μητσοτάκη
23. ↑  «Το απαγορευμένο ΒΙΝΤΕΟ που θέλει να εξαφανίσει ο ΣΚΑΪ για τις σχέσεις Αλαφούζου με Μητσοτάκη». Αρχειοθετήθηκε από το πρωτότυπο στις 16 Δεκεμβρίου 2020. Ανακτήθηκε στις 27 Σεπτεμβρίου 2020.
24. ↑  Μητσοτάκης - Αλαφούζος: Μια ΔΟΛια σχέση...
25. ↑  «Εμπάργκο στον ΣΚΑΪ από τον ΣΥΡΙΖΑ». *Η Εφημερίδα των Συντακτών*.. Ανακτήθηκε στις 21 Ιανουαρίου 2019.
26. ↑  «Απόφαση υπ’ αριθμ. 4/2016 του Πρωτοβαθμίου Πειθαρχικού Συμβουλίου». *Ένωσις Συντακτών Ημερησίων Εφημερίδων Αθηνών*.. Ανακτήθηκε στις 21 Ιανουαρίου 2019.
27. ↑  «Απόφαση υπ’ αριθμ. 3/2016 του Δευτεροβαθμίου Πειθαρχικού Συμβουλίου». *Ένωσις Συντακτών Ημερησίων Εφημερίδων Αθηνών*.. Ανακτήθηκε στις 21 Ιανουαρίου 2019.
28. ↑  ««Πόλεμος» ΣΚΑΪ - ΣΥΡΙΖΑ για τα περί πρόθεσης Τσίπρα για καρατομήσεις σε πυροσβεστική και αστυνομία. Ανακοίνωσαν εμπάργκο». *Huffington Post*.. Ανακτήθηκε στις 21 Ιανουαρίου 2019.
29. ↑  Team, ΤοΒΗΜΑ (10 Μαρτίου 2021). «Αστυνομικοί : «Πάμε να τους σκοτώσουμε»». *Ειδήσεις - νέα - Το Βήμα Online*. Ανακτήθηκε στις 11 Μαρτίου 2021.
30. ↑  «Νέα Σμύρνη: Εμπάργκο ΚΚΕ στον ΣΚΑΪ μετά το «κόψιμο» στη Λιάνα Κανέλλη». *Έθνος*. 10 Μαρτίου 2021. Ανακτήθηκε στις 11 Μαρτίου 2021.
31. ↑  IEFIMERIDA.GR, NEWSROOM (10 Μαρτίου 2021). «Εμπάργκο του ΚΚΕ στην εκπομπή «Σήμερα» του ΣΚΑΪ μετά την ένταση Κανέλλη - Οικονόμου | ΠΟΛΙΤΙΚΗ». *iefimerida.gr*. Ανακτήθηκε στις 11 Μαρτίου 2021.
32. ↑  «Σχέδιο για ΣΚΑΪ HD». *typologies.gr*. 3 Αυγούστου 2014.. Ανακτήθηκε στις 3 Αυγούστου 2014.
33. ↑  «Η DIGEA "ανέβασε" 2 κανάλια σε Υψηλή Ευκρίνεια». *typologies.gr*. 28 Φεβρουαρίου 2016.. Ανακτήθηκε στις 28 Φεβρουαρίου 2016.
34. ↑  «Τα SKAI HD και STAR HD δοκιμές από DIGEA σε Αθήνα - Θεσσαλονίκη!». *satleo.gr*. 27 Φεβρουαρίου 2016. Αρχειοθετήθηκε από το πρωτότυπο στις 2016-05-12.. Ανακτήθηκε στις 27 Φεβρουαρίου 2016.
35. ↑  «HD δοκιμές STAR & SKAI από DIGEA σε Αθήνα, Θεσσαλονίκη.». *Digital TV Info*. 27 Φεβρουαρίου 2016.. Ανακτήθηκε στις 27 Φεβρουαρίου 2016.
36. ↑  SKAI.gr live TV streaming
37. ↑  Ethnic Channels Group launches a new Greek Channel SKAI TV on Bell Fibe!

Εξωτερικοί σύνδεσμοι
--------------------

* Επίσημη ιστοσελίδα της τηλεόρασης του ΣΚΑΪ
* Η σελίδα του ΣΚΑΪ στο YouTube

|  |  |  |  |  |
| --- | --- | --- | --- | --- |
| 

| π • σ • ε
Τηλεοπτικές σειρές του ΣΚΑΪ |
| --- |
|  |
| Δεκαετίας 2010 | 
* *Όσο Έχω Εσένα* (2018)
* *Λόγω τιμής, 20 χρόνια μετά* (2019)
* *8 Λέξεις* (2019)
* *Θα γίνει της πολυκατοικίας* (2019)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικοί Σταθμοί Εθνικής Εμβέλειας της Ελλάδας |
| --- |
|  |
| Δημόσιοι | 

|  |  |
| --- | --- |
| Σε λειτουργία | 
Βουλή TV • ΕΡΤ News (συνεργασία με Euronews) • ΕΡΤ1 (SD/HD) • ΕΡΤ2 (SD/HD) • ΕΡΤ3 (SD/HD) |
|  |
| Ανενεργοί | 

|  |  |
| --- | --- |
| Αναλογικοί (SD) | 
ΔΕΗ • ΕΙΡ • ΕΙΡΤ • ΤΕΔ • ΥΕΝΕΔ • ΕΡΤ/ΕΡΤ1/ΕΤ1/ΕΝΑ/ΕΤ1 • ΕΡΤ2/ΕΤ2/ΔΥΟ/ΕΤ2/ΝΕΤ • ΕΤ3 • Πρίσμα+ • Σινέ/σπορ+ • Σινέ+/Studio+ • Σπορ+/Info+ • ΔΤ • ΝΕΡΙΤ • ΝΕΡΙΤ Sports • ΝΕΡΙΤ Plus |
|  |
| Ψηφιακοί (HD) | 
ΔΤ HD • ΝΕΡΙΤ HD • ΕΡΤ HD/ΕΡΤ Sports HD/ΕΡΤ Sports |

 |
|  |
| Υβριδικοί | 
ΕΡΤ Sports |

 |
|  |
| Ιδιωτικοί | 

|  |  |
| --- | --- |
| Σε λειτουργία (SD/HD) | 
Alpha TV • ΣΚΑΪ Τηλεόραση • ΑΝΤ1 • Open TV • Star Channel • Mega Channel • Μακεδονία TV |
|  |
| Εξαγοράστηκε η άδεια τους  και στήθηκαν νέα κανάλια | 
Seven X/Channel Seven X/Seven • 902 TV/Epsilon TV • Κανάλι 29 |
|  |
| Υβριδικοί | 
Alpha Hybrid • ΣΚΑΪ Hybrid • ΑΝΤ1 Plus/ANT1 Comedy/ANT1 Drama • Open Hybrid • Star Play • Mega Play |
|  |
| Πτωχευμένοι και  Οριστικά Κλειστοί | 
Κανάλι 5/Alter 5/Alter Channel • New Channel/New Tempo/Tempo TV |

 |
|  |
| Συνδρομητικοί (τυπικής & HD) | 

|  |  |
| --- | --- |
| Σε λειτουργία | 
Animal Planet • Boomerang • Cosmote Cinema • Cosmote History • Cosmote Sport • Discovery Channel • Disney Channel • Disney Junior • FX Life • MAD Greekz • MAD Hits • National Geographic • Novacinema • Novalifε • Novasports • Ναυτεμπορική TV |
|  |
| Ανενεργοί | 
Conn-x TV Sport/OTE Sport • Filmnet • Fox Life • ΟΤΕ Cinema/ΟΤΕ Σινεμά • OTE History • SuperSport |

 |
|  |
| Πάροχοι επίγειας ψηφιακής τηλεόρασης | 

|  |  |
| --- | --- |
| Σε λειτουργία | 
ΕΡΤ • Digea |
|  |
| Ανενεργοί | 
ΕΡΤ Ψηφιακή |

 |
|  |
| Συνδρομητικές πλατφόρμες | 

|  |  |
| --- | --- |
| DVB-S πάροχοι | 
COSMOTE TV • EON |
|  |
| IPTV/OTT πάροχοι | 
COSMOTE TV • EON • Vodafone TV |
|  |
| Πτωχευμένες  και Οριστικά Κλειστές | 
Alpha Digital • On Telecoms |
|  |
| Μετονομάστηκαν ή Εξαγοράστηκαν  και απορροφήθηκαν από άλλη εταιρεία | 
Conn-x TV/OTE TV • Wind Vision |

 |
|  |
| Άλλα | 
Περιφερειακοί σταθμοί • Τηλεόραση στην Ελλάδα • Teletext |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικοί δορυφορικοί σταθμοί που μεταδίδονται από την Ελλάδα |
| --- |
|  |
| Πανελλαδικοί σταθμοί | 
ALPHA Sat • ΑΝΤ1 Europe • ΑΝΤ1 Pacific • ΑΝΤ1 Satellite • ERT World • MEGA Cosmos • ΣΚΑΪ International • STAR International |
|  |
| Περιφερειακοί σταθμοί | 
4Ε • MAD World |
|  |
| Ανενεργοί | 
ALTER Globe • ΑΝΤ1 Prime |

 |